Приложение 2 

ПРАВИЛА ЗА ПОЛЗВАНЕ НА МЕРИТЕ И ПАСИЩАТА ОТ ОБЩИНСКИ ПОЗЕМЛЕН ФОНД НА ТЕРИТОРИЯТА НА ОБЩИНА НОВА ЗАГОРА ЗА 2027 година.

Правилата за ползване на мерите и пасищата на територията на Община Нова Загора, съгласно чл.37о, ал.2, включват: 

1. Перспективен експлоатационен план за паша.
1.1. Дългосрочно опазване на пасищата на територията на Община Нова Загора. съобразено с утвърдените със Заповед  РД 09-122/23.02.2015 г. на Министъра на Земеделието „Национални стандарти за добро земеделско и екологично състояние на земята”.
1.2. Установяване на контакти и взаимодействие на ниво населено място със земеделските стопани с цел постигане на максимална ефективност при използване на пасищата, на възможен екологичен ефект и икономически растеж на района. 
1.3. При разпределяне на пасищата да се отдаде приоритет на земеделските стопани, отглеждащи животни с цел стабилизиране на икономическото им състояние и утвърждаване на животновъдството като фактор за развитие на населеното място. 

2. Правила за определяне начина на разпределение на пасищата за общо и индивидуално ползване.

2.1. Пасища, мери и ливади за индивидуално ползване. 
2.1.1. Пасищата, мерите и ливадите за индивидуално ползване от общинския поземлен фонд се отдават под наем на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цена, определена по пазарен механизъм. Пасища, мери и ливади от общинския поземлен фонд се предоставят под наем на лица, които нямат данъчни задължения към Общинския и държавния поземлен фонд. 
2.1.2. Общинският съвет определя с решение пасищата, мерите и ливадите за общо и индивидуално ползване. Списък на имотите за индивидуално ползване с категории и се обявява в общината и кметствата и се публикува на интернет страницата на общината. 
2.1.3. Разпределението се извършва между правоимащите в зависимост от притежаваните или ползвани на правно основание пасища, мери и ливади, но не повече от 15 дка за 1 животинска единица в имоти от първа до седма категория и/или до 30 дка за 1 животинска единица в имоти от осма до десета категория. На правоимащите лица, които отглеждат говеда с предназначение за производство на месо и животни от местни (автохтонни) породи, се разпределят до 20 дка за 1 животинска единица в имоти от първа до седма категория и до 40 дка за 1 животинска единица в имоти от осма до десета категория. 

2.1.4. Правоимащите лица подават заявление по образец до Общинска служба „Земеделие“ – Нова Загора, към което прилагат документи от първи до десети март на текущата година. 
2.1.5. Директорът на Областна дирекция „Земеделие“ - Сливен назначава комисия, която определя необходимата за всеки кандидат площ по реда на т.2.1.4 и разпределя имотите за всяко землище. Комисията съставя протокол за окончателното разпределение на имотите при наличие на необходимите площи. 
2.1.5. Въз основа на протокола на комисията и след заплащане на наемната цена Кметът на общината сключва договор за наем. Срокът на договорите е 5 години, като по искане на животновъдите във връзка с кандидатстване по различни проекти договорите се сключват за шест години. Договорите съдържат данните по т.2.1.1, т.2.1.2 и т.2.1.3 и се регистрират в общинската служба по земеделие. 
2.1.6. Останалите свободни пасища, мери и ливади от общинския поземлен фонд се отдават под наем чрез търг, в който се допускат до участие само собственици на пасищни селскостопански животни, регистрирани в Интегрираната информационна система на БАБХ. Договорите се сключват за една стопанска година. 
2.1.7. Пасищата, мерите и ливадите от общинския поземлен фонд, за които са сключени наемни договори, не могат да се преотдават за ползване на трети лица. 
2.1.8. Цената за предоставяне под наем на мерите и пасищата от общинския поземлен фонд за стоапанската 2027 год. се определя в размер на средното годишно рентно плащане за съответното землище, определено с Протокол от 28.01.2025 г. на комисия на Областна дирекция „Земедеделие” – Сливен. 
 2.2. Пасища, мерите и ливади от общинския поземлен фонд за общо ползване. 
По смисъла на ЗСПЗЗ „общо ползване” е традиционна практика на жителите от населеното място с дребни земеделски стопанства за пасищно животновъдство върху обществените мери и пасища, включително чрез образуване на едно или повече колективни стада. 

3. Мери и пасища, предназначени предимно за косене.
Косенето в пасищата се извършва, като се спазват Националните стандарти, утвърдени със заповед на Министъра на земеделието за добро екологично и земеделско състояние. Косенето се извършва ръчно или с косачки, като се започва от средата към периферията. В размножителния период на птиците не следва да се извършва коситба. 

4. Прокарите за селскостопански животни до местата за паша и водопоите.
Като прокари за селскостопански животни до местата за паша и водопоите да се ползват съществуващите прокари и полските пътища. 

5. Мерки за опазване, поддържане и подобряване на мерите и пасищата
5.1. Условия за опазване и поддържане на пасищата: 
1. 1.За почвения слой не се допуска: 
 нарушаване целостта на почвения слой - разкопаване, вземане на чимове, камъни, почва, разораване; 
 преминаването и движението с моторни превозни средства в самото пасище; 
 едновременното струпване на големи стада с животни на едно и също място за едновременно пашуване и за водопой ; 
5.2. За биологично разнообразие - опазване и поддържане на местообитанията при паша, не се допуска: 
 пашуване на по-голям брой регистрирани животни от посочения в анкетната карта на земеделския производител; 
 паленето на огън извън определените, обезопасени и обозначени за това места; 
 унищожаването на видовете от флората чрез изкореняване, изкопаване, сеч, промени в ландшафта; 
 оставянето на пашуващите животни без надзор; 
 внасяне на неприсъщи видове – засяване на култивирани растения в границите на пасището; 
 внасянето на минерални торове за подобряване на тревата; 
 не се позволява разпръскването на битови отпадъци из пасището 
 собственикът на животните е длъжен да осигури и гарантира изнасянето на битовите отпадъци извън пасището; 
 опожаряване на дървесна, храстова и тревна растителност по пасищата с цел предизвикване нов подраст; 
 поддържане в добро състояние наличните инфраструктурни обекти за водопой –чешми, корита и др. 

6. Ветеринарна профилактика
6.1. Ветеринарна профилактика се прилага при доказано заболяване на животните причинено от кърлежи. За целта заразените пасища се поставят в изолация и не се допуска паша на животни в заразени участъци. 
6.2. При необходимост да се премине към химизация на неблагополучните райони със специфични ветеринарни препарати. 


7. Мерите и пасищата, предназначени за изкуствени пасища
При необходимост, частите от мерите и пасищата, предназначени за изкуствени пасища се засяват с подходящи тревни смески. 

8. Построяване на навеси
При построяване на навеси следва да се спазват разпоредбите на Закона за устройство на територията и Закона за опазване на земеделски земи. 

9. Охрана
Охрана на наетите мери и пасища от общински поземлен фонд е съответно за сметка на ползвателите. 

10. Режим на ползване, забрани и ограничения в зависимост от конкретните дадености на топографски, почвени, климатични и други физически условия, и на развитието на животновъдството на територията на общината
Да се спазват всички правила, условия и разпоредби, разписани в т.5. Мерки за опазване, поддържане и подобряване на мерите и пасищата.
11. Карти за ползването мерите и пасищата по физически блокове, определени в Системата за идентификация на земеделските парцели се предоставят от Общинска служба „Земеделие” – гр. Нова Загора.


